recursal/SuperWikiNEXT-32B huggingface dataset:
Nicolae Stanciu 2019. aastal Rumeenia koondises
**Nicolae Claudiu Stanciu** (sündinud 7. mail 1993 Cricăus) on Rumeenia jalgpallur, kes mängib ründava poolkaitsja või äärepoolkaitsjana Hiina kõrgliigaklubis Wuhan Three Towns ja Rumeenia jalgpallikoondises.

Ta alustas klubikarjääri Rumeenia klubis FC Unirea Alba Iulia, mille meeskonnas debüteeris ta Rumeenia esiliigas 2008. aastal. Aastatel 2011–2013 mängis ta Rumeenia kõrgliigas Vaslui ja 2013–2016 Bukaresti Steaua ridades. Hooaegadel 2013–14 ja 2014–15 tuli ta Steauaga Rumeenia meistriks. Hooajal 2015–16 lõi Stanciu Rumeenia kõrgliigas 12 väravat.

2016. aasta augustis sõlmis ta lepingu Belgia kõrgliigaklubiga Anderlecht. Üleminekusumma oli 9,8 miljonit eurot, mis oli Belgia kõrgliiga kõige kallim ost ja kõige kallim üleminek Rumeenia kõrgliigast. Hooajal 2016–17 tuli ta Anderlechtiga Belgia meistriks.

2018. aasta jaanuaris sõlmis ta lepingu Tšehhi kõrgliigaklubiga Praha Sparta.

2019. aasta jaanuaris siirdus ta 10 miljoni euro eest Saudi Araabia kõrgliigaklubisse Al Ahli, kuid ta naasis juba sama aasta juulis Tšehhi kõrgliigasse, liitudes Praha Slaviaga. Hooaegadel 2019/20 ja 2020/21 tuli ta Slaviga Tšehhi meistriks.

2022. aasta veebruaris liitus ta Wuhan Three Townsiga.

Rumeenia jalgpallikoondises tegi Stanciu debüüdi 23. märtsil 2016 sõprusmängus Leedu vastu ning lõi selles mängus ka koondisekarjääri esimese värava, tuues Rumeeniale 1:0 võidu. Samal aastal kuulus ta Euroopa meistrivõistlustel osalenud Rumeenia koondisse.

Saavutused
----------

Bukaresti Steaua
* Liga I: 2013–14, 2014–15
* Cupa României: 2014–15; teine koht: 2013–14
* Cupa Ligii: 2014–15, 2015–16
* Supercupa României: 2013; teine koht: 2014, 2015

Anderlecht
* Belgia kõrgliiga: 2016–17
* Belgia superkarikas: 2017

Praha Slavia
* Tšehhi kõrgliiga: 2019–20, 2020–21
* Tšehhi karikas: 2020–21

| * v
* r
Rumeenia koondis  –  UEFA Euro 2016 |
| --- |
| 

* 1 Pantilimon
* 2 Mățel
* 3 Raț
* 4 Moți
* 5 Hoban
* 6 Chiricheș (c)
* 7 Chipciu
* 8 Pintilii
* 9 Alibec
* 10 Stanciu
* 11 Torje
* 12 Tătărușanu
* 13 Keșerü
* 14 F. Andone
* 15 Găman
* 16 Filip
* 17 Sânmărtean
* 18 Prepeliță
* 19 Stancu
* 20 A. Popa
* 21 Grigore
* 22 Săpunaru
* 23 Lung Jr.
* Treener: Iordănescu

 | Rumeenia |
**Kompaundõli** (inglise *compounded oil* või *blended oil*) on õli mineraalõlide baasil, kus on kõige rohkem 10% taimset või loomset naturaalõli.

Mootoriõli
Õlid ja määrded

Aparaadiõli | Avioõli | Baasõli | Destillaatõli | Diestrid |
Diisliõli | Elektroreoloogiline vedelik | EM-määre | Emulsioon | Fluoritud õli | Grafiitmääre | Hüdroõli | Hüpoidõli | Immutusõli | Isolatsiooniõli | Jääkõli | Kaabliõli | Karastusõli | Kastoorõli | Kellaõli | Kolloidne grafiit | Kompaundõli | Kompressoriõli | Kondensaatoriõli | Kondiõli | Konserveerimismääre | Konstaliin | Külmutiõli | Kütteõli | Ligroiin | Lihvõli | Linaõli | Loputusõli | Magnetvedelik | Manusteta õli | Masinaõli | Metallitöötlusõli | Mineraalõli | Mittelenduv õli | Molübdeensulfiid | Mootoriõli | Määrdeõli |Naatriummääre | Oliiviõli | Parafiin | Petrolaatum | Petrooleum | Polüglükoolõli | Põlevkiviõli | Rafineeritud õli | Rapsiõli | Rasketööõli | Rasv | Rasvõli | SHC-õli | Silikoonõli | Silindriõli | Solaarõli | Solidool | Spindliõli |Sööbekindelõli | Sünteetiline määre | Sünteetiline õli | Taimeõli | Talveõli | Tavott | Teljeõli | Tihendusmääre | Trafoõli | Transmissiooniõli | Trossimääre | Tseresiin | Turbiiniõli | Tööstusõli | Vaakumõli | Valgeõli | Tehniline vaseliin | Vaseliinõli | Värtnaõli | Õmblusmasinaõli | Üldmasinaõli |
Panay on kaardil tähistatud numbriga 4.
Panay, selle külje all olev Guimaras ja Negrose põhjaosa nende vahel oleva Guimarase väinaga
**Panay** on saar Filipiinide keskosas Visayani saarestikus.

Panayst edelasse jääb Sulu meri, põhja Sibuyani meri ja itta Visayani meri.

Saar kuulub Lääne-Visayase piirkonda ning jaguneb Aklani provintsi, Antique provintsi, Capizi provintsi ja Iloilo provintsi vahel.

Lääne-Visayase piirkonda kuuluvad ka paljud Panay lähissaared: loodesse jäävad Semirara ja Caluya ning kagusse jääv Guimaras ja selle taga olev Negros, millest Lääne-Visayasi kuulub küll ainult Panay-poolne osa. Panayst kirdesse jääv Masbate kuulub Bicoli piirkonda. Teised lähisaared, põhja jäävad Sibuyan, Romblon ja Tablas, loodesse jäävad Mindoro ja Ilin, läände jäävad Cuyo saared ja selle taga olev Palawan ning edelasse jäävad Cagayani saared kuuluvad MIMAROPA piirkonda.

Panay saar on kolmnurkse kujuga. Kolm peamist neeme osutavad edelasse, loodesse ja kirdesse. Suuri lahtesid saarel ei ole. Panay laht ei ole õige laht, vaid Panay, Negrose ja Guimarase saare vahele jääv Sulu mere osa. 

Saare pindala on 11 515 km²[*viide?*] või 12 011 km²[*viide?*] või 12 297,1 km² [*viide?*].

Loodus
------

Panay lääneosa on mägine, idaosa tasane. Läänerannikul asub saare kõrgeim mägi, 2090 m kõrgune Madja-as.

Saarel on palju jõgesid, sealhulgas Akean, Banica, Iloilo ja Panay. Jõed on lühikesed.

Rahvastik
---------

Panayl oli 2007. aasta rahvaloenduse järgi 3 973 877 elanikku. Rahvastiku tihedus on 330,85 km² (2007).

Saarel elavate rahvuste seas on aitad ning visaialased[*viide?*] (inakeanonid), kapisnonid[*viide?*], kalujanonid[*viide?*], hiligainonid ja kinaraiad). 

Panay suurimad linnad on rohkem kui 100 tuhande elanikuga Iloilo kagurannikul ja Roxas põhjarannikul. Rohkem kui 10 tuhat elanikku on veel põhjarannikul olevas Kalibos, loodetipus olevas Manoc-Manocis ja edelarannikul olevas San Jose de Buenavistas.

Panayl ei ole raudteed. Linnu ühendavad omavahel maanteed. Kuna suurimad asulad on rannikul, siis kulgevad ka suurimad maanteed saare rannikul.

Ajalugu
-------

Panay pärismaalased on aitad. Malailased saabusid saarele 12. sajandil. Eurooplaste jaoks avastas saare bask Miguel López de Legazpi 1569.

Viited
------

1. 1 2 3 4 5 6  Suur maailma atlas, lk. 93-94
**Schweinfurt** ('seakoole') on linn Saksamaal Baieri liidumaal Alam-Frangimaa ringkonnas. Asub Maini jõe ääres.

Linna järgi on nime saanud Schweinfurdi roheline.

Ajalugu
-------

Schweinfurti on esmamainitud 791. aastal (*Swinfurt*).

1254. mainitakse Schweinfurti vaba riigilinnana.

Linn sai tugevasti kannatada Napoleoni sõdade käigus.

1852. aastal jõudis linna raudtee. Järgnevatel kümnenditel kujunes Schweinfurdist juhtiv kuullaagrite tootmise keskus maailmas, mille tõttu pommitati seda tugevasti teise maailmasõja käigus.

Aastatel 1945–2014 asus linnas USA armee garnison (USAG Schweinfurt).

Tuntud inimesi
--------------

Schweinfurdist pärit tuntud inimeste seas on näiteks teoloog Johann Sebastian Markard, insener András Mechwart, kirjanik Paul Maar, luuletaja Friedrich Rückert ja helilooja Wolfgang Carl Briegel.

Sport
-----

Alates 1905. aastat tegutseb klubi 1. FC Schweinfurt 05.

Viited
------

1. ↑  Register of German municipalities (4th quarter 2022), vaadatud 12.02.2023.

Välislingid
-----------

|  |  |
| --- | --- |
|  | Pildid, videod ja helifailid Commonsis: **Schweinfurt** |

* Schweinfurdi koduleht
**Pampāļi** on küla (*lielciems*) Lätis Salduse piirkonnas, Pampāļi valla halduskeskus. Küla asub merepinnast 77 meetri kõrgusel valla kaguosas Zaņa jõe kaldal. Asula jääb piirkonna keskusest Saldusest 27 ning Riiast 166 kilomeetri kaugusele.

Külas on põhikool, kultuurimaja, raamatukogu, valla muuseum ja postkontor. Seal tegutseb keraamikatehas.

Küla tekkis agraarreformi järel Pampāļi mõisa (*Pamplen*) keskuse juurde. Seal asus ka Pampāļi kirik, mis valmis aastal 1838, ent hävis teises maailmasõjas. Nõukogude perioodil ehitati küla välja kui kohaliku kolhoosi keskasula.

Aastal 1935 oli külas 470 elanikku, aastal 1989 oli elanikke 670. Aastal 2017 oli elanikke 420, aastal 2022 aga 342.

Endises kirikus on töökoda

Välislingid
-----------

 Pampāļi – pildid, videod ja helifailid Wikimedia Commonsis

Viited
------

1. ↑  Vietvārdu datubāze
2. ↑  Pampāļu luterāņu baznīca
3. ↑  Latvijas pagasti. Enciklopēdija. 1. sējums. Rīga : A/S Preses nams. 2001. ISBN 9984-00-412-0.
|  |  |
| --- | --- |
|  |  *See artikkel räägib pakkumisest ja nõudlusest; pakkumiseks nimetatakse ka pakkumust* |

---

Näide nõudluskõverast. Joonise horisontaalne telg Q näitab kogust ja vertikaal telg P hinda. D1 ja D2 on nõudluskõverad ja S pakkumiskõver. Liikudes nõudluskõveralt D1 kõverale D2 näeme kuidas nõudluse suurenemise tõttu suureneb nii pakutav kogus (Q1-lt Q2 peale) kui ka turuhind (P1-lt P2 peale).
**Pakkumine ja nõudlus** on mikroökonoomika osa, mis käsitleb hinna kujunemist turul. Seda väljendatakse graafiliselt nõudluskõvera abil. Pakkumise ja nõudluse võrdumisel on turul tasakaal.

Pakkumine
---------

**Pakkumine** on seos kauba hinna ja selle koguse vahel, mida tootjad soovivad ja suudavad antud ajaperioodil müüa. Nõudlusseaduse kohaselt on kauba hind ja nõutav kogus antud ajaperioodil pöördvõrdeliselt seotud. See tähendab, et madalama hinna korral ostavad tarbijad seda kaupa rohkem, kui nad ostaksid kõrgema hinna korral. 
Pakkumist mõjutavad: 

* tehnoloogia tase
* vajalike ressursside hinnad
* alternatiivsete kaupade hinnad
* tootjate ootused
* tootjate arv

Nõudlus
-------

**Nõudlus** on seos hüvise hinna ja selle koguse vahel, mida tarbijad antud ajaperioodil soovivad ja suudavad osta. See sõltuvus on tavaliselt võrdeline, st. mida kõrgem on hind, seda suurem on pakutav kogus ning seda seost tuntakse pakkumisseaduse nime all. 
Nõudlust mõjutab:

* tarbijate sissetulek
* teiste kaupade hinnad
* tarbijate ootused
* tarbijate arv
* tarbijate maitse
* eelistused

Lühiajalugu
-----------

Fraasi "pakkumine ja nõudlus" kasutas esimest korda James Denham-Steuart oma essees "*Inquiry into the Principles of Political Economy*", mis avaldati aastal 1767. Adam Smith kasutas seda fraasi esmalt oma raamatus "*The Wealth of Nations*", mis avaldati 1776. Veel kasutas seda fraasi David Ricardo peatükis "*On the Influence of Demand and Supply on Price*" oma 1817 aasta avaldatud teoses "*Principles of Political Economy and Taxation*".

Hamid S. Hosseini on öelnud, et nõudlust ja pakkumist mõistsid juba mõned moslemitest haritlased, nagu selleks oli Süüria 14 sajandi haritlane Ibn Taymiyyah, kes kirjutas:"Kui vajadus tootele suureneb samal ajal kui toote saadavus väheneb, siis hind tõuseb. Teisest küljest, kui toote saadavus suureneb ja selle vajadus väheneb siis hind langeb."

Vaata ka
--------

* Nõudluse ohjamine
* Nõudluskõver

Viited
------

1. ↑
2. 1 2
3. ↑
4. ↑
|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

|  |
| --- |
|  |
|  | 

|  |  |  |  |  |  |  |  |
| --- | --- | --- | --- | --- | --- | --- | --- |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |

 |  |
|  |

 |
| Sokolski avang |

**Sokolski avang** on maleavang, mis algab käiguga b4.

Avangut on nimetatud ka **Orangutani avanguks** (Savielly Tartakoweri poolt) ja **Poola avanguks**. Avangut uuris põhjalikult peamiselt kirimaletajana tuntud nõukogude maletaja Aleksei Sokolski (1908–1969), kelle auks sai avang nime. 

Avakäik b4 on kahekümnest võimalikust avakäigust populaarsuselt üheksas. Tegu on ebahariliku avakäiguga ja ECO liigituse alusel on selle koodiks A00.
Nicolae Ceaușescu (1978)
**Nicolae Ceaușescu** [nikol'aje tšauš'esku] (26. jaanuar 1918 Scornicești küla – 25. detsember 1989 Târgoviște) oli Rumeenia kommunistlik diktaator 1965. aastast 1989. aasta detsembrini. Ta lõi enese ümber isikukultuse, lastes end kutsuda selliste nimedega nagu Karpaatide Geenius ja Mõtete Doonau.

Ceaușescu sündis Olti maakonnas Scornicești külas ja astus kommunistlikku parteisse 1932. aastal. Enne teist maailmasõda oli ta korduvalt vangis poliitilise tegevuse eest.

1965. aastal sai temast Rumeenia Tööpartei esimene sekretär ja 1967. aastal Rumeenia president. Ta võttis isikukultuse rajamisel eeskuju Mao Zedongist ja Kim Il-Sungist.

Tema tiitel oli *Conducător* ('juht'). 

Oktoobris 1966 kuulutas Ceaușescu välja range abordipiirangu, et tõsta Rumeenia rahvaarvu 19 miljonilt 25 miljonini 1990. aastaks ja 30 miljonini 2000. aastaks. 

Ceaușescu laskis hävitada ajalooliselt väärtuslikke hooneid, et teha ruumi oma paleede ehitamiseks.

Ceaușescu aja alguses võttis Rumeenia suurel hulgal võlgu Läänelt, mis soosis Ceaușescut suhteliselt iseseisva välispoliitika tõttu, 1980ndatel tuli raisatud võlad tagasi maksta, mistõttu Ceaușescu rakendas äärmuslikku kokkuhoiupoliitikat. Tema aja lõpuks sai Rumeenia üheks vähestest riikidest maailmas, millel puudus välisvõlg.

Ceaușescu surm
--------------

1989. aasta detsembris toimunud rahvaülestõusu käigus üritas ta koos abikaasaga põgeneda, kuid võeti kinni politsei poolt ja anti üle sõjaväele. Kiiresti kokku pandud tribunal mõistis kiirmenetlusega Ceaușescu ja tema abikaasa Elena Ceaușescu 25. detsembril süüdi muu hulgas genotsiidis ja riigi vara riisumises ning määras karistuseks surmanuhtluse. See viidi täide veel samal päeval Târgoviștes mahalaskmise teel. Nende surnukehad viidi Bukaresti, kus need salaja vale nime all eraldi haudadesse maeti.

|  |  |  |
| --- | --- | --- |
| Eelnev**Gheorghe Gheorghiu-Dej (1947–1965)** | **Rumeenia KP KK peasekretär**1965–1989 | Järgnev**---** |

Välislingid
-----------

* Ceaușescude säilmed kaevatakse üles, Postimees, 21. juuli 2010
|  |  |
| --- | --- |
|  |  *See artikkel räägib romaanist; filmi kohta vaata artiklit Kapten Corelli mandoliin (film)* |

---

**"Kapten Corelli mandoliin"** on briti kirjaniku Louis de Bernièresi 1994. aastal ilmunud romaan. 

Romaani tegevus toimub Teise maailmasõja ja selle järgsetel aastatel Kefalloniá saarel Kreeka lääneosas Joonia saarestikus.

Peategelasteks on kohalik doktor Iannis, tema tütar Pelagia ja Itaalia okupatsioonivägede kapten Corelli, kes majutatakse võimude poolt arsti koju. Teose peamine liin on Pelagia elukäik, alates muretust noorusajast läbi raskete aegade kuni kõrge vanuseni. Kandvad rollid on romaanis Pelagial, tema leseks jäänud isal dr Iannisel, elurõõmsal muusikust kaptenil Antonio Corellil, Pelagia esimesel armastatul Mandrasel, viimase emal Drosoulal ja Itaalia sõduril Carlol.

Põhiliseks teemaks on sündmused Kefalloniál, aga kirjanik käsitleb ka üldist sõjategevust Kreekas ja Saksa-Itaalia okupatsiooni. De Bernières naeruvääristab Mussolinit, on kriitiline nii Briti armee juhtkonna, natside kui ka Kreeka kommunistlike partisanide suhtes. Süngelt mõjuvate Itaalia sõdurite massimõrva ja maavärina stseenide kõrval on lõbusaid kirjeldusi külaelust ning peresuhetest ja armastusest, mis sõja kiuste ikka lõkkele lööb.

Eesti keelde on romaani tõlkinud Mart Rummo.

Auhinnad
--------

* 1995 – Rahvaste Ühenduse parim raamat
* 2004 – Big Read 19. koht

Film
----

Romaani põhjal valmis 2001. aastal John Maddeni samanimeline film, peaosades Penélope Cruz, Nicolas Cage ja John Hurt.

Viited
------

1. ↑  Louis de Bernières (2000). *Kapten Corelli mandoliin*.

Välislingid
-----------

* Romaani tutvustus autori kodulehel
Punane kivi
Punane kivi
**Punane kivi** on rabakivist hiidrahn Prangli saarel. Tegu on ainsa hiidrahnuga Prangli saarel.

Punase kivi ümbermõõt on 31,1 meetrit, pikkus 11,1 m, laius 8,8 m ning kõrgus 2,8 m. Rahnu maapealse osa maht on umbes 160 m3.

On kumera laega ümarakontuuriline rahn, mis alusel laieneb liivapinnasesse. Rahnu pind on sile, kuid omapäraste veeuuristusjälgedega, mis annab tunnistust kunagisest lasumisest merepõhjal.

Nimetus "Punane kivi" tuleneb arvatavasti sellest, et tegemist on rabakiviga. Rabakivid on aga punakat värvi. Kuna aga kivi on kaetud paksu samblike kihiga ei pruugi punane värvus esmasel vaatlusel hästi silma paista.

Rahn pole üksikobjektina looduskaitse all, kuid jääb Prangli maastikukaitsealale.

Vaata ka
--------

* Eesti hiidrahnude loend

Viited
------

1. 1 2  Pirrus, Enn (2009). *Eestimaa suured kivid*. Tallinn: Teaduste Akadeemia kirjastus.
2. ↑  Martin Suuroja, Kalle Suuroja. *Eesti 100 rändrahnu*, 2006, ISBN 9949136210
3. ↑  "Prangli punane kivi". *EELIS Infoleht*. Vaadatud 27.12.2022.

Välislingid
-----------

* Prangli punane kivi ürglooduse objektina Eesti looduse infosüsteemis

 Punane kivi – pildid, videod ja helifailid Wikimedia Commonsis
**Rahuharidus** on rahu saavutamise ja säilitamisega seotud teadmiste edasiandmine ja rakendamine ning reflekteeriva ja kaasava osaluse võimekuse arendamine. 

Rahuhariduse eesmärkideks on edendada, arendada õpilastes võimelisust kriitiliselt mõelda kohalike ja globaalsete probleemide üle, mida peetakse takistuseks rahule. Samuti probleemide lahendamine rahumeelsel teel ja inimsuhete edendamise kaudu.

Rahuks peetakse olukorda, milles puudub sõjaseisukord. 

Haruhariduse valdkonnad

Eesmärgid
---------

Rahuhariduse üheks eesmärgiks on arendada õpilases võimelisust kriitiliselt mõelda paiksete ja globaalsete probleemide üle, mida peetakse takistuseks ülemaailmsele rahule. Teiseks eesmärgiks on probleemide lahendamine rahumeelsel teel ja inimsuhete edendamise kaudu.

On olemas:

* **Negatiivne rahu** ehk otsese (nt füüsilise) vägivalla puudumine
* **Positiivne rahu** ehk kaudse vägivalla ja ebaõigluse puudumine.

Rahuhariduse suunad:

* **Haridus rahu jaoks -** põhieesmärk on rahumeelsete suhete edasiarendus
* **Haridus rahust -** põhieesmärk on teadlikkuse edasiarendamine rahu saavutamisest ning konfliktide lahendamise oskuse õpetamine

Rahuhariduse alla kuuluvad arengu-, rahvusvaheline-, inimõiguste-, keskkonnaharidus ning konfliktide ennetamise ja lahendamise haridus.

Rahuharidus õppekavas
---------------------

Rahuharidus rõhutab sotsiaalset pädevust, sh:

* mineviku ja oleviku mõistmist

* tulevikustsenaariumite loomist
* põhjuse ja tagajärje seoseid
* kodanikuks olemist, inimõiguste ja demokraatia tundmist ja austamist
* kultuuriliste eripärasuste tundmist
* kultuuriliste eripärasuste tundmist
* huvitumist lokaalsest ja globaalsest arengust
* oma arvamuse kujundamisst
* positiivse suhtumise väärtustamist.

Rahukoolituskeskus
------------------

Rahukoolituskeskus on kogukond, kus veendutakse, et kogu elul on väärtus. Kogukond töötab selle nimel, et edendada kaastunnet ja teadlikkust vastastikuse sõltuvuse ja püsiva rahu nimel.

### Tegevus

* Turismikampaaniate korraldamine
* Kogukonna ressursside mobiliseerimine
* Haridusprogrammide ja õpikodade loomine
* Koostöösuhete edendamine.

Vaata ka
--------

* rahu
* haridus
* maailmaharidus
* keskkonnaharidus
* inimõiguste haridus

Viited
------

1. ↑  Eve Mägi. "Rahuharidus".
2. ↑  "Rahu".
3. ↑  "Rahuharidus" (PDF).
4. ↑  Eve Mägi. "Rahuharidus".
5. ↑  Eve Mägi. "Rahuharidus".
6. ↑  "Peace education centre".
**Colby O'Donis** (sündinud **Colby O'Donis Colón**; 14. märts 1989) on Ameerika laulja, laulukirjutaja, näitleja ja produtsent. 

Ta on tuntud külalisartistina Lady Gaga loost "Just Dance", mis oli rohkem kui 11 kuud Billboard Hot 100 edetabelis. Ta on tuntud ka oma esimese singli "What You Got" poolest, mis ilmus tema albumil "Colby O" ja selle laulu külalisesinejaks oli Akon. Laul jõudis edetabelis Hot 100 14. kohale. Hiljem tegi Akon koos temaga laulu "Beautiful", mis jõudis samas edetabelis 19. kohale.

Lapsepõlv ja noorus
-------------------

Colby O'Donis Colón on pooleldi Puerto Rico, pooleldi Itaalia verd. Ta sündis New Yorgis Queensis, kuid elas nii Queensis kui ka Florida osariigis. Tema ema Olga on laulja, kes on kroonitud ka Miss Puerto Ricoks New Yorgis. Tema isa Freddy Colón on New Yorgi DJ. Ta sai nime tuletõrjuja Colby O'Donise järgi, kes sai surma, päästes tema isa elu. O'Donisel on üks õde, kes on viis aastat vanem kui tema. Colby on öelnud ka seda, et õde aitas maksta tema tantsu-, klaveri- ja kitarriõppe eest seitse aastat oma palgast. Vanemad said tema talendist aimu, kui ta kolme ja poole aastaselt talendisaates Michael Jacksoni laulu laulis.

Inspiratsioon
-------------

O'Donis kasvas üles, kuulates The Temptationsit, Luther Vandrossi, Michael Jacksonit, Justin Timberlake'i, Usherit ja Mariot.

Diskograafia
------------

* "Colby O" (2008)

Filmograafia
------------

| Aasta | Pealkiri | Roll | Märkus |
| --- | --- | --- | --- |
| 2000–2005 | "Grandpa's Garage" | Diego | Pearoll |
| 2006 | "Ned's Declassified School Survival Guide" | Nelson Duckworth / Quack | 1 osa: "Nicknames and Shyness" |
| 2009 | "The Pig People" | Alex | Õudusfilm |

Auhinnad ja nominatsioonid
--------------------------

| Aasta | Kategooria | Töö | Tulemus |
| --- | --- | --- | --- |
| 2009 | Best Dance Recording | "Just Dance" (koos Lady Gagaga) | Nomineeritud |
| 2009 | Favorite Newcomer | Colby O'Donis | Võitja |
| 2009 | Choice Music Hook-Up | "Just Dance" (koos Lady Gagaga) | Võitja |
| 2010 | Album of the Year | The Fame (külalisartistina) | Nomineeritud |
Colfaxi maakonna kohtumaja Ratonis
Endise Atchison, Topeka, & Santa Fe Railroadi raudteeliini vagun
**Colfaxi maakond** (*Colfax County*) on maakond USA-s New Mexico osariigis.

Maakonna halduskeskus ja suurim linn on Raton.

Maakonna pindala on 9759 km², millest 28 km² moodustab veepindala.

Elanike arv oli 2010. aasta rahvaloenduse järgi 13 750. Aastal 2000 oli elanike arv 14 198.

Naabermaakonnad
---------------

* Taosi maakond (läänes)
* Mora maakond (lõunas)
* Hardingi maakond (lõunas)
* Unioni maakond (idas)
* Las Animase maakond (põhjas)
* Costilla maakond (loodes)

Ajalugu
-------

Originaalne Colfaxi maakond moodustati 1852. aastal Taosi maakonna osast ja maakond oli üks üheksast algsest maakonnast New Mexico territooriumil. 1859. aastal moodustati Taosi maakonna idaosast ja kogu Colfaxi maakonna territooriumist Mora maakond. Colfaxi maakond moodustati 25. jaanuaril 1869. aastal Mora maakonna põhjaosast ja sai nime asepresident Schuyler Colfaxi järgi. Maakonna halduskeskuseks sai Elizabethtown.

Pärast 1872. aasta kullapalviku lõppu viidi halduskeskus üle Cimarronasse. 1881. aastal viidi maakonna halduskeskus üle Springeri, mis asus endisel Atchison, Topeka & Santa Fe Railroadi raudteeliinil.

1893. aastal moodustati Colfaxi, Mora ja San Migueli maakonna osadest Unioni maakond.

Pärast 1897. aasta referendumit viidi maakonna halduskeskus üle Ratoni.

Kaitsealad
----------

* Carsoni metsakaitseala (osa)
* Kiowa National Grassland (osa)
* Maxwell National Wildlife Refuge

Viited
------

1. ↑  2020 United States Census, vaadatud 1.01.2022.

Välislingid
-----------

* Colfaxi maakonna koduleht (*inglise keeles*)

|  | Costilla maakond | Las Animase maakond |  |  |
| Taosi maakond |  | Unioni maakond |
| 

|  |  |  |
| --- | --- | --- |
| Lääs |   **Colfaxi maakond**   | Ida |

 |
|  |
|  | Mora maakond ja Hardingi maakond |  |

| * v
* r
New Mexico maakonnad |
| --- |
| 
Bernalillo **·** Catron **·** Chaves **·** Cibola **·** Colfax **·** Curry **·** De Baca **·** Doña Ana **·** Eddy **·** Grant **·** Guadalupe **·** Harding **·** Hidalgo **·** Lea **·** Lincoln **·** Los Alamos **·** Luna **·** McKinley **·** Mora **·** Otero **·** Quay **·** Rio Arriba **·** Roosevelt **·** San Juan **·** San Miguel **·** Sandoval **·** Santa Fe **·** Sierra **·** Socorro **·** Taos **·** Torrance **·** Union **·** Valencia |  |
|  |  |
| --- | --- |
|  |  *See artikkel räägib laiarööpmelise raudtee jaamast, kitsarööpmelise raudtee jaamahoone kohta vaata artiklit Rahumäe raudteejaam (kitsarööpmeline raudtee).* |

---

Rahumäe jaamahoone asub Pärnu maantee ääres, samas on ka bussipeatus.
**Rahumäe jaamahoone** on ajalooline jaamahoone Rahumäe raudteepeatuses Tallinnas Nõmme linnaosas. Hoone on kultuurimälestis.

Ajalugu
-------

Jaamahoone ehitati 1930. aastal. Enne seda (alates 1926) kasutati hoonena ümberehitatud kaubavagunit, mis uue valmimisel transporditi Kivimäe raudteepeatusse. 1932. aastal avati jaamahoones ka postiagentuur. Hoones paikneb nüüd laste mängu- ja vabaajakeskus (Rahumäe Mängujaam), kuhu pääseb ligi ka liikumispuudega inimene.

Asukoht
-------

Rahumäe jaamahoone asub aadressil Pärnu maantee 288b.

Arhitektuur
-----------

Seinad ehitati põlevkivituhktellisest, nagu Hiiu jaamahoonelgi. Hoone on ühekorruseline, põrandapinda on ligi 100 m².

Vahepeal jäi jaamahoone kasutuseta, sest raudtee otsustas piletimüügi üle viia rongidesse ja loobus jaamahoonest. Aknad ja uksed löödi kinni, seinad soditi täis, hoonet lagastati. Katus sammaldus. Algselt loodeti hoonesse rajada politseikordnikupunkt.

2004. aasta augustis hakati hoonet rekonstrueerima.

Kinniehitatud aknaavad avati, juurdeehitatud vaheseinad võeti maha, fassaad puhastati, ümbrus korrastati.

Kultuurimälestised
------------------

Kultuurimälestiseks (nr 8207) tunnistas hoone kultuuriminister 13. mail 1997.

Vaata ka
--------

* Rahumäe raudteepeatus
* Rahumäe viadukt

Viited
------

1. ↑  Leho Lõhmus. Nõmme läbi aegade. Nõmme Linnaosa Valitsus. 2001. Lk 130-133
2. ↑  Helen Käit. Rahumäe jaamas avatakse laste mängujaam. / Nõmme Sõnumid, 15. oktoober 2004, lk 1.
3. ↑  Rahumäe mängujaam ootab lapsi mängima[*alaline kõdulink*]
4. 1 2  Nõmmel algas Rahumäe jaamahoone rekonstrueerimine / ERR Uudised. 09. august 2004
5. ↑  Toomas Pirn. Linn võtab raudteelt hoonete kaitse kohustuse. / Ärileht, 09. aprill 1998
6. ↑  Avo Suurvärav. Laste mängujaam Rahumäe jaamahoones. / Õpetajate Leht, 10. detsember 2004
7. ↑  Laiarööpmelise raudtee Rahumäe jaamahoone, 1932. a. Kultuurimälestiste riiklik register.

Välislingid
-----------

* Rahumäe jaamahoone kultuurimälestiste riiklikus registris Muuda Vikiandmetes
Kazys Skučas
**Kazys Skučas** (3. märts 1894 Mauručiai – 30. juuli 1941 Moskva) oli Leedu poliitik ja sõjaväelane.

Kazys Skučas lõpetas 1912. aastal Veiveriai Pedagoogilise Seminari ja töötas seejärel õpetajana. 1915. aastal mobiliseeriti ta Vene armeesse, võttis osa sõjategevusest Rumeenia rindel. 1918. aastal pöördus ta Leedusse tagasi, võttis osa miilitsa moodustamisest. 1919. aastal astus Leedu armee teenistusse. 1928. aastal sai ta 2. jalaväediviisi ja Kaunase garnisoni komandöriks. 1934–1938 oli ta Leedu sõjaväeatašee Nõukogude Liidus. Leedusse tagasi pöördununa sai ta brigaadikindrali aukraadi, kuid läks erru. 

1939. aasta märtsist kuni 15. juunini 1940 oli Kazys Skučas Leedu siseminister. Pärast Leedu okupeerimist Nõukogude Liidu poolt ta arreteeriti. Esialgu hoiti teda kinni Kaunases, seejärel viidi Moskvasse Butõrka vanglasse. Ta mõisteti surma ja lasti maha.

Viited
------

1. ↑  Alfonsas Zubreckas.
 Tragiškas likimas : Generolo Kazimiero Skučo gimimo 110-osioms metinėms XXI amžius
Rahumäe hiidrahn
**Rahumäe hiidrahn** on rabakivist hiidrahn, mis asub Tallinnas Järvel Rahumäe kalmistu juures Tallinna–Keila raudtee ääres.

Kivi pikkus on 10,7 m, laius 4,5 m, kõrgus 4,2 m ja ümbermõõt 27,8 m.

Rahn on trapetsikujulise põhiplaani, peamiselt järskude külgede ja lameda laega. Selle kirdenurka on lõhutud - seal on vanade puuraukude jälgi ning palju kinnislõhesid. Rahnu iseloomustab teravaservalisus. Rahn paikneb liivikul, kus leidub ka teisi üksikuid üsna väikesi rändrahne.

Rahn on alates 1966. aastast üksikobjektina looduskaitse all.

* 
* 
*

Vaata ka
--------

* Eesti hiidrahnude loend
* Harju maakonna kaitstavate loodusobjektide ja -alade loend

Viited
------

1. ↑  Pirrus, Enn (2009). *Eestimaa suured kivid*. Tallinn: Teaduste Akadeemia kirjastus.
2. ↑  "Rahumäe hiidrahn". *EELIS Infoleht*. Vaadatud 29.12.2022.
3. ↑  "Rahumäe hiidrahn". *Keskkonnaportaal*. Vaadatud 29.12.2022.

Välislingid
-----------

* Rahumäe hiidrahn ürglooduse objektina Eesti looduse infosüsteemis
* Rahumäe hiidrahn keskkonnaportaalis

|  |  |
| --- | --- |
|  | Pildid, videod ja helifailid Commonsis: **Rahumäe hiidrahn** |
Hallhaigur Piirissaarel
**Haigur** (*Ardea*) on lindude perekond haigurlaste sugukonnast.
Sellesse perekonda kuuluvad liigid on pika kaelaga, pikliku keha ja pikkade jalgadega, harilikult ~ 80–100 cm või enam pikad. 

Haigrud toituvad mageda või riimveega veekogude kaldavees, ka kalatiikides, püüdes sealt kalu, kahepaikseid, putukatevastseid jm.

Haigrud on enamasti väga laia levikuga linnud. Nad pesitsevad kolooniates, tehes pesad suurte ja haraliste puude otsa. 

Haigrutel on tugevad ja teravatipulised nokad. Nende lend on rahulik, jättes küllaltki raske mulje. Haigrute kael on lennu ajal alati kõverdatud.

Taksonoomia
-----------

Mõned perekonna *Ardea* liigid on väga lähedaselt suguluses, näiteks Hall-, Ameerika-, ja Koko-hallhaigur. Samas on paljud teadlased hõbehaigru paigutanud hoopis omaette perekonda *Egretta* või *Casmerodius*. 

### Liigid

* Ameerika hallhaigur (*Ardea herodias*)
* Hallhaigur (*Ardea cinerea*)
* Koljathaigur (*Ardea goliath*)
* Koko-hallhaigur (*Ardea cocoi*)
* Valgepea-haigur (*Ardea pacifica*)
* Savannihaigur (*Ardea melanocephala*)
* Tuhkhaigur (*Ardea humbloti*)
* Terai-haigur (*Ardea insignis*)
* Mangoovihaigur (*Ardea sumatrana*)
* Purpurhaigur (*Ardea purpurea*)
* Hõbehaigur (*Ardea alba*)
* Tiibu soputav hõbehaigur Tartus, Supilinna tiigi kaldal 2017. aastal.Valgekael-haigur (*Ardea picata*)

Vaata ka
--------

|  |  |
| --- | --- |
|  | Pildid, videod ja helifailid Commonsis: **Haigur** |
**Nahkja mõis**, ka Nahkjala karjamõis (saksa keeles *Nachtigal*) oli Keila mõisa karjamõis Keila kihelkonnas Harjumaal.

Tänapäevase haldusjaotuse järgi jääb kunagine mõisasüda Harju maakonna Lääne-Harju valla Ohtu küla territooriumile.

Viited
------

1. ↑  Nahkjala krjms, www.eki.ee
2. ↑  Nahkja mõis Rahvusarhiivi Eesti ala mõisate registris (vaadatud 21.05.2020)
3. ↑  Nahkjala krjms, www.eki.ee

Välislingid
-----------

* Nahkja mõis Rahvusarhiivi Eesti ala mõisate registris

Keila kirik
Keila kihelkond

**Kirik**: Keila kirik  

**Pastoraat**: Keila kirikumõis  

**Peamõisad**: Haabersti mõis | Harku mõis | Jõgisoo mõis | Jälgimäe mõis | Keila mõis | Keila-Joa mõis | Klooga mõis | Kumna mõis | Laulasmaa mõis | Lehola mõis | Naissaare mõis | Ohtu mõis | Rahula mõis | Rannamõisa mõis | Saku mõis | Saue mõis | Tuula mõis | Tännassilma mõis | Valingu mõis | Vana-Karjaküla mõis | Vanamõisa mõis | Voore mõis | Vääna mõis | Ääsmäe mõis | Üksnurme mõis  

**Kõrvalmõisad**: Humala mõis | Hüüru mõis | Käesalu mõis | Maeru mõis | Meremõisa mõis | Muraste mõis | Mustamäe mõis | Peetri mõis | Uue-Karjaküla mõis | Vana-Pääla mõis | Viti mõis  

**Poolmõisad**: Koppelmaa mõis | Kuivaveski mõis | Kõltsu mõis | Luka mõis | Niitvälja mõis | Tiskre mõis | Vismeistri mõis  

**Karjamõisad**: Aru mõis | Juuliku mõis | Kalda mõis | Kiisa mõis | Laabi mõis | Laoküla mõis | Lehmja mõis | Nahkja mõis | Pällu mõis | Suur-Aru mõis
**Ásgeir** (täisnimi **Ásgeir Trausti Einarsson**; sündinud 1. juulil 1992 Laugarbakkis Norðurland vestra piirkonnas Islandil) on islandi laulja ja laulukirjutaja. Kuni 2013. aastani tunti teda kui Ásgeir Trausti, kuid kui temast sai rahvusvaheline artist, siis otsustas ta esinejanime Ásgeir kasuks. 

Tal on bänd Ásgeir Trausti Band.

Albumid
-------

2012. aastal ilmus tema debüütalbum "Dýrð í dauðaþögn", mis osutus väga edukaks. Albumi ingliskeelne versioon, mis ilmus 27. jaanuaril 2014, kannab pealkirja "In the Silence". Ameerika laulja John Grant aitas lugusid tõlkida ja albumit välja anda. Album oli eriti populaarne Belgias ja Hollandis.

5. mail 2017 ilmus Ásgeiri teine album "Afterglow".

Turnee
------

2019. aastal korraldas Ásgeir Euroopas, Kanadas ja Ameerika Ühendriikides turnee "Ásgeir the day after tour". Turnee algas 13. veebruaril Rootsist. Seejärel olid kontserdid Norras, Taanis, Saksamaal, Hollandis, Belgias, Prantsusmaal, Suurbritannias ja Türgis. Turnee jätkus Ameerika Ühendriikides, kus Ásgeir esines Brooklynis, Bostonis, Minneapolises, Los Angeleses ja San Franciscos. Kanadas andis ta kontserte Montrealis ja Torontos.

2017. aastal ilmus Ásgeiril uus album "Afterglow", mistõttu oli see aasta Ásgeirile väga tihe. Kõigepealt toimus Euroopa turnee "Ásgeir Spring Tour", mis algas 6. mail Taanist. Veel andis ta kontserte Saksamaal, Šveitsis, Prantsusmaal, Belgias, Hollandis ja Suurbritannias. Sellele järgnes albumi tutvustusturnee "Ásgeir Australian Tour" Austraalias, kus ta väisas kolme linna: Sydneyt, Melbourne'i ja Perthi. Sügisel toimus "Ásgeir Autumn Tour", mille käigus Ásgeir külastas Prantsusmaad, Hollandit, Suurbritanniat, Saksamaad, Taanit, Rootsit, Norrat, Belgiat, Itaaliat ja Austriat. Veel leidis aset "Ásgeir North American Tour", mille käigus ta andis Ameerika Ühendriikides ja Kanadas kokku 19 kontserti. Ka nendel turneedel esitles Ásgeir oma uut albumit "Afterglow". 

2013. aasta kevadel käis Ásgeir Ameerika Ühendriikide ja Kanada turneel. Samal aastal jõudis ta kontserte anda ka Euroopas.

Muu
---

2012. aastal võitis ta Islandi muusikaauhindadel aasta albumi, parima uustulnuka, icelandicmusic.com-i ja rahvalemmiku auhinna.

2014. aastal võitis ta Euroopa Komisjoni European Border Breakers Awardi (EBBA) ehk Euroopa piireületava muusika auhinna.

Tema viiele loole on tehtud ka muusikavideod: "King and Cross" (2013), "Torrent" (2013), "Unbound" (2017), "Stardust" (2017), "I Know You Know" (2017).

Tema isa on luuletaja Einar Georg Einarsson, kes on aidanud ka loometöös.

Viited
------
See artikkel See artikkel räägib värvipigmendist.  Mosaiigikunstis kasutatava klaasi kohta vaata artiklit smalt (klaas).  

---

Smalt Dresdeni ajalooliste pigmentide kollektsioonis
Smaldiga värvitud vahvärkhoone
Hans Holbeini sir William Buttsi portree (1540–1543)on üks smaldi kasutuse näiteid Euroopa maalikunstis
Diego Velázquez "Breda alistamine". Taeval on kasutatud pliivalget, smalti ja asuriiti
**Smalt** on pulbriks peenestatud sinine koobalt-kaaliumklaas, mida 15.–18. sajandil kasutati värvipigmendina.

Smaldi koostis: 65% SiO2 + 15% K20 + 5% Al2O3 + 10% CoO

Värvainete indeksis on smaldi tähised PB 32 (Pigment Blue 32) ja CI 77365.

Omadused
--------

Smalt on hea valguskindlusega ja keemiliselt stabiilne, nagu kõik klaasil baseeruvad pigmendid (kui on õigesti valmistatud). Smalt toimib pigmendina paremini vee baasil värvides, nagu tempera, ja lubivärvides. Ajapikku kipub smaldi värvus siiski tuhmuma. Õlivärvides smaldi sinine värvus kaob, sest värvi andev koobaltiühend liigub klaasist õlisse, omandades oliivja varjundi või lausa oliivrohelise värvuse; edasi võib see manduda plekiliseks hallikaks tooniks smaldi leeliselise komponendi reageerimise tõttu õliga. Smaldi värvikaotust saab ennetada selle segamisel pliivalgega.

Ajaloost
--------

Lääne-Euroopas kasutati smalti maalipigmendina 15.–18. sajandil. On väidetud, et smaldi leiutas 1540. aasta paiku Böömimaa klaasimeister Christian Schiirrer, kuid koobaltklaasi tunti ja kasutati juba Vana-Egiptuses alates 27. sajandist eKr, hiljem ka Pärsias. Koobalti omadusi klaasis võisid tunda ka Veneetsia klaasimeistrid, sest on säilinud koobaltiga värvitud Veneetsia klaasist nõusid 15. sajandist. Smalti kasutati ka Delfti keraamikas koobaltsinises glasuuris.

Ehkki üksikuid näiteid leiab ka 15. sajandist, hakati smalti Euroopa maalikunstis laialdasemalt kasutama alates 16. sajandi lõpust. Smalt oli populaarne pigment oma odavuse tõttu, võrreldes palju kallima ultramariiniga. 17. sajandil sai selle tootmine eeskätt hollandlaste ja flaamlaste tegevusalaks. Smalt toimib hea sikatiivina ja seda lisati taimsetel värvainetel põhinevatele lakkpigmentidele täiteainena ja kuivamise hõlbustajana.

Vaata ka
--------

* Koobaltsinine
* Asuriit
* Lasuriit
* Egiptuse sinine

Viited
------

1. ↑  "Usage and handling. - Smalt. Pigments through the Ages". Originaali arhiivikoopia seisuga 14. veebruar 2022. Vaadatud 14. veebruaril 2022.
2. ↑  "History - Smalt.Pigments through the Ages". Originaali arhiivikoopia seisuga 1. detsember 2021. Vaadatud 14. veebruaril 2022.
3. ↑  "Overview - Smalt. Pigments through the Ages". Originaali arhiivikoopia seisuga 14. veebruar 2022. Vaadatud 14. veebruaril 2022.

Välislingid
-----------

* Smalt. Artificial inorganic pigment. - ColourLex
* Smalt. - Pigments through the Ages
* Video: A Study in Blue Pigments Part 4 - Smalt
* Smalt. - CAMEO
**Väike-käosulane** (*Iduna caligata*, ka *Hippolais caligata*) on roolindlaste sugukonda kuuluv linnuliik.

Levila
------

Väike-käosulane on Kesk-Aasia päritoluga liik. Tema levila on laienenud Euroopa idaossa. Ta on rändlind, talvitab peamiselt Indias.

### Eestis

Väike-käosulase pesitsemine tõestati esmakordselt juunis 2002, mil soome linnuhuvilised leidsid Setumaal Obinitsa lähedal Veretinäs laulva väike-käosulase. Sama aasta juuli lõpuks leiti kaks poegi toitvat paari. Väike-käosulase esimesed isendid saabuvad Eestisse mai lõpul-juuni algul.
Väike-käosulane on haruldase haudelinnuna levinud peaaegu vaid maa kaguosas, arvukust on hinnatud 5–20 paarile.

Välimus
-------

Üldpikkus 11,5 cm. Väike-käosulane sarnaneb aed-roolinnuga. Sulestik on keha ülapoolel kollakasruuge või kahkjaspruun, alapoolel kreemjasvalge. Kehaküljed on pruunikama varjundiga.

Väike-käosulase iseloomulikud tunnused on 1) lühike hele kulmutriip, mida toob esile tumedam joon selle ülaservas; 2) äärmiste tüürsulgede kitsas valkjas välisserv; 3) pruunikasroosad, natuke tumedamate varvastega jalad (nende järgi on liik saanud ingliskeelse nime); 4) häälitsused ja laul. Kutsehüüd *tžk* on lühike ja järsk, meenutab kahe kivi kokkulöömist.

Väike-käosulase hoiatushüüd on *trek-k*. Ärevushüüd on vaikne tärin *tserrrr*. Laul on kiire ja sarnaneb pruunselg-põõsalinnu ja aed-põõsalinnu lauluga. Liiki ongi lihtsaim tuvastada laulu järgi.

Elupaik
-------

Väike-käosulane asustab mitmesuguseid võsastikke ja sööte, millele on kasvanud paari meetri kõrgune tiheda alustaimestikuga hõre lehtvõsa.

Pesitsemine
-----------

Väike-käosulase munad
Väike-käosulane rajab pesa maapinnale või maast mõnekümne sentimeetri kõrgusele taimevarte vahele. Kurnas on tavaliselt neli kuni kuus muna.

Viited
------

1. ↑   (vaadatud 2.1.2022)
2. 1 2  Paal, U. *Väike-käosulane, uustulnuk Eesti linnustikus*. Eesti Loodus 12/2003, lk 614
3. ↑
4. ↑  Jonsson, L. *Euroopa linnud*. Eesti entsüklopeediakirjastus, Tallinn 2000
5. ↑  Svensson, L. *et al*. *Bird Guide*. Collins, London 1999

Välislingid
-----------

* Väike-käosulane andmebaasis eElurikkus Muuda Vikiandmetes
**Domodedovo** on linn Venemaal Moskva oblastis, Domodedovo rajooni keskus. Asub Moskvast 37 km lõunas, Moskva–Kašira raudtee ääres.

Asutati 1900. aastal raudteeäärse külana. Linnaõigused sai 1947. aastal.

Linnas on metalli-, ehitusmaterjalide ja masinatööstuse ettevõtted. Linna lähedal asub Domodedovo lennujaam.

Vaata ka
--------

* Pommiplahvatus Domodedovo lennujaamas

Viited
------

1. ↑  "Venemaa Statistikaamet". Originaali arhiivikoopia seisuga 6. august 2015. Vaadatud 7. jaanuaril 2015.

Välislingid
-----------

* Linna koduleht

Moskva oblasti vapp
Moskva oblasti linnad

Aprelevka  | Balašihha  | Beloozjorski  | Bronnitsõ  | Dedovsk  | Dmitrov  | Dolgoprudnõi  | Domodedovo  | Drezna  | Dzeržinski  | Dubna  | Elektrogorsk  | Elektrostal  | Elektrougli  | Frjazino  | Golitsõno  | Himki  | Hotkovo  | Istra  | Ivantejevka  | Jahroma  | Jegorjevsk  | Kašira  | Klin  | Kolomna  | Koroljov  | Kotelniki  | Krasnoarmeisk  | Krasnogorsk  | Krasnozavodsk  | Krasnoznamensk  | Kubinka  | Kurovskoje  | Likino-Duljovo  | Ljubertsõ  | Lobnja  | Lossino-Petrovski  | Luhhovitsõ  | Lõtkarino  | Možaisk  | Mõtištši  | Naro-Fominsk  | Noginsk  | Odintsovo  | Orehhovo-Zujevo  | Ozjorõ  | Pavlovski Possad  | Peresvet  | Podolsk  | Protvino  | Puškino  | Puštšino  | Ramenskoje  | Reutov  | Rošal  | Ruza  | Sergijev Possad  | Serpuhhov  | Solnetšnogorsk  | Staraja Kupavna  | Stupino  | Šatura  | Štšolkovo  | Zaraisk  | Zvenigorod  | Žukovski  | Taldom  | Tšehhov  | Tšernogolovka  | Vereja  | Vidnoje  | Volokolamsk  | Voskressensk  | Võssokovsk
Slytherini vapp
Slytherini värvid.
**Slytherin** on J. K. Rowlingu raamatus "Harry Potter" üks Sigatüüka majadest, kus õpib näiteks Draco Malfoy, samuti on seal õppinud Severus Snape ja Lord Voldemort. Need kolm olid Harry Potteri suurimad vaenlased. 

Slytherini maja on asutanud Salazar Slytherin. Tema väärtustas ambitsioonikust ja edasipüüdlikust. Samuti oli Salazar Slytherinile oluline, et tema õpilased oleksid puhtaverelised. Just Slytherini eelistuste pärast ja tema kindlast veendumusest, et võluriharidust tohib anda vaid puhastverd õpilastele, tekkiski nelja asutajaliikme vahel tüli. Selle tulemuseks olidki erinevad majad, kuhu õpilasi võeti iga asjutajaliikme eelistust mööda. 

Slytherini majast on tulnud kõige enam halbu võlureid, tuntum neist muidugi Voldemort (Tom Marvolo Riddle), samuti kuulusid sinna majja need, kellest hiljem said Voldemorti käsilased – Surmasööjad.
Kuna Slytherinis väärtustati eriti puhtaverelisust, õppisid seal vaid puhastverd õpilased. Sõltumata Slytherini maja halvast maskist pole aga tegemist halva majaga. Slytherinis õppis ka Harry Potteri kuuenda klassi võlujookide õpetaja Horace Slughorn, Nymphadora Tonksi ema Andromeda Tonks, Regulus Black, kelle peamiseks huviks oli Voldemort hävitada, ning Merlin isiklikult.

Slytherini maja sümboliks on madu, värvideks hõbe ja roheline ning element on vesi. Majavaim on Verine Parun, majavanem aga Severus Snape, kes ka ise kuulus kooliajal Slytherini majja. Veel kuulusid Slytherini majja sellised tuntud puhtaverelised perekonnad nagu Malfoy, Black(va Sirius Black) Crabbe ja Goyle.

Kui Harry tuli Sigatüükasse, kaalus sõõlamiskübar tema Slytherini saatmist, kuid otsustas tänu poisi palumisele ta siiski Gryffindori saata. Ka Harry poja Albus Severus Potteri suurim hirm kooli minnes oli sattuda Slytherini. Lõpuks saatiski Sõõlamiskübar Harry poja Albus Severus Potteri Slytherini.

Vaata ka
--------

* Gryffindor
* Ravenclaw
* Hufflepuff
? Dominikaani Vabariigi riigilipp. Proportsioonid 5:8.
 ? Dominikaani Vabariigi rahvuslipp. Proportsioonid 5:8.
**Dominikaani Vabariigi lipp** on Dominikaani Vabariigi ametlik lipp.

Lipp võeti kasutusele 6. novembril 1844. 

Kangast läbib valge rist, mis jagab lipu neljaks võrdseks väljaks, vardapoolne ülemine ja lehvipoolne alumine väli on sinised ning vardapoolne alumine ja lehvipoolne ülemine väli punased. Punane ja sinine pärinevad Haiti lipult. Värvid Pantone värviskaala järgi on sinine PMS 295 ja punane PMS 186 ning vapil olevad värvid - kollane PMS 116 ja roheline PMS 335.

Punane tähistab iseseisvuse eest võidelnute verd ja kannatusi, sinine vabadust ning valge rahva ohvrimeelsust.

Riigilipu keskel asub Dominikaani Vabariigi vapp, mis rahvuslipul puudub. Vapil on lippude grupp, rist ja Piibel ning rahvuslik moto *"Dios, patria, libertad"* (Jumal, isamaa, vabadus).

Dominikaani Vabariigi ajaloolised lipud
---------------------------------------

 1844

Vaata ka
--------

* Dominikaani Vabariigi vapp

Välislingid
-----------

* Dominikaani Vabariigi lipp andmebaasis *Flags of the World* (*inglise keeles*)
**Hans Otto Ferdinand Sigismund Walther** (30. detsember 1887 / 11. jaanuar 1888 Harmi – 3. detsember 1925 Dreidorf) oli Eesti ja Lääne-Preisimaa luterlik vaimulik.

Ta sündis aastal 1888 Harmil. 1906. aastal lõpetas ta Keiserliku Nikolai I Gümnaasiumi ning aastatel 1907–1911 õppis Tartu Ülikooli usuteaduskonnas. Aastatel 1911–1912 oli taprooviaastal Lüganuse Ristija Johannese koguduses Carl Ferdinand Sigismund Waltheri ja Haljala Püha Mauritiuse koguduse õpetaja Konstantin Leodimir Willingeni juures. Ordineeriti 18. augustil 1912 Tallinnas õpetajaks.

Ta oli aastatel 1912–1914 Haljala koguduse adjunktõpetaja. Aastatel 1912–1914 oli ta Maarja-Magdaleena koguduse õpetaja. Seejärel elas ta kopsuhaigena Tallinnas, kuid teenis aastatel 1916–1918 asetäitja õpetajana Tallinna Niguliste koguduses.

Aastatel 1918–1924 oli ta luterlik vaimulik Lääne-Preisimaal Strasburgi kreisis Grievenhofis, 1924–1925 Lääne-Preisimaal Dreidorfis (praeguse nime ja haldusjaotuse järgi Kaliskas Starogard Gdański maakonnas Pomorze vojevoodkonnas).

Isiklikku
---------

Ta abiellus 1915. aastal Viru-Nigula koguduse õpetaja Max Krause tütrega. Hiljem abiellus ta uuesti, teise abikaasa neiupõlvenimi oli von Taube.

Kirjandus
---------

* Die evangelischen Prediger Livlands bis 1918. Böhlau Verlag Köln, Wien 1977.
Panagiótis Lafazánis
**Panagiótis Lafazánis** (kreeka keeles *Παναγιώτης Λαφαζάνης* sündinud 19. novembril 1951 Elefsínas) on Kreeka poliitik, vasakradikaalse erakonna SYRIZA liige, ta oli 27. jaanuarist 2015 kuni 17. juulini 2015 Kreeka energiaminister.

Ta on sündinud 1951. aastal Elefsinas (asub Atika piirkonnas Lääne-Atika piirkonnaüksuses). Ta on õppinud Ateena ülikoolis matemaatikat.

Ta osales vastupanus kolonelide diktatuurile ja teda peeti eestvedajaks okupatsioonivastases võitluses Ateena ülikoolis aastal 1973, mis tõi talle kuuekuulise vangistuse. Ta oli aastani 1992 Kreeka Kommunistliku Partei liige. Seejärel oli ta (aastatel 1992–2013) vasakjõudude ja roheliste liidu Synaspismose poliitbüroo liige. Ta oli aastast 2000 Kreeka Parlamendi liige (algul Synaspismose, hiljem SYRIZA poolt).

Ta oli 27. jaanuarist 2015 Aléxis Tsíprase valitsuses energiaminister. 11. juulil 2015 Kreeka parlamendis toimunud hääletusel kokkuhoiumeetmete üle hääletas Lafazánis meetmete vastu. Seejärel 17. juulil 2015 Aléxis Tsípras tagandas ta valitsusest, asendades ta Pános Skourlétisega.

Isiklikku
---------

Panagiotis Lafazanis on abielus ja tal on kolm tütart.

Viited
------

1. ↑  Kreeka peaminister vahetas välja kümme ministrit
**Tuhkur** (inglise keeles *mealy*, prantsuse keeles *pangaré*) on hobuse karvavärvus, mille puhul on üldiselt heledas või hallis karvkattes pruune karvu, silmade ja mokkade ümbrus ning kõhualune on heledamad. EKSS seletuse järgi tähendab tuhkur tuhakarva heleda karvaga hobust, ilukirjanduses on sõna kasutatud segakarvaliste hobuste kohta.

Värvinimetust kasutatakse ainult hobuste puhul. See geen ja fenotüüp on omane idamaistele ulukhobustele, näiteks esineb ka prževalski hobusel.

Eestikeelses liiginimes tuhkur paju (*Salix cinerea*) on sõna "tuhkur" tuhkhalli (ladina keeles *cinerea* 'tuhakarva') tähenduses.

Kirjeldus
---------

Tuhkur värvus esineb fenotüübis mitmetel hobuslastel ja väikestel kaamellastel, eriti selgelt hobusel, eeslil ja alpakadel. Seda iseloomustab karvkatte teatud alade väksem pigmenteeritus: koon, silmaümbrus, kõht ja jäsemete sisekülg on heledama karvaga. Sellise karvavärvuse jaotuse puhul on tegemist looduses laialt levinud vastuvarjutuse printsiibiga.

Pildid
------

* Prževalski hobunePrževalski hobune
* Trait du Nord tõugu hobuse tuhkur värvusTrait du Nord tõugu hobuse tuhkur värvus
* Ulukvõik Norra fjordihobune tuhkru värvusegaUlukvõik Norra fjordihobune tuhkru värvusega
* Exmoori poniExmoori poni

Esinemine
---------

Tegemist on pigem haruldase karvavärvusega. Seda kohtab vanapärastel hobusetõugudel nagu Norra fjordihobune ja Exmoori poni.

Tuhkrule värvusele iseloomulikke värvivarjundeid on alati kirjeldatud ka eesti hobusel. Eestikeelse nimetusega tuhkur võidakse osutada, et ka just tuhkrul esineb sarnane mask ja varjundid kehal.

Kultuuris
---------

16. sajandi kreeka ikoon nelja apokalüptilise ratsanikuga
Eestikeelses Piiblis on tuhkruks hobuseks tõlgitud hobune, kellel ratsutab neljas apokalüptiline ratsanik Johannese Ilmutusraamatus. Koinee-kreekakeelses originaalis on see värvus χλωρός *khlōros*, mis tähendab kollakasrohelist, kahvatukollast, kahvatut hallikaskollast. Vanakreeka arstiteaduslikes kirjutistes tähendas see värvinimetus surnukeha haiglast kahvatut värvust. Mõned tänapäeva kunstnikud on kujutanud neljanda ratsaniku hobust otsesõnu rohelisena, vanemad kujutised pigem kollasena või hallina.

Sama Ilmutusraamatule toetuvat eestikeelset vastet kasutatakse Agatha Christie kriminaalromaani "Tuhkur hobune" (inglise keeles "The Pale horse", 1961) tõlkes.

Vaata ka
--------

* kimmel
* võik
* ulukvõik

Viited
------

1. ↑
2. ↑  I. Randlaht. Värvuste nimetustest eesti keeles. - Eesti hobune. Artiklite kogumik. Tallinn, 2011
3. ↑  Eesti hobuse värvused. - EHKAS – Eesti hobuse eest
4. ↑  T. Randlaht. Heal hobusel ei ole värvi. - Eesti hobune. Artiklite kogumik. Tallinn, 2011
5. ↑  "Codex Sinaiticus". Originaali arhiivikoopia seisuga 30. oktoober 2013. Vaadatud 23. detsembril 2020.
6. ↑  χλωρός , ά, όν. - H. G. Liddell, R. Scott. A Greek-English Lexicon. - www.perseus.tufts.edu
7. ↑
8. ↑  "Arhiivikoopia". Originaali arhiivikoopia seisuga 15. jaanuar 2021. Vaadatud 23. detsembril 2020.`{{netiviide}}`: CS1 hooldus: arhiivikoopia kasutusel pealkirjana (link)
9. ↑
10. ↑
11. ↑
12. ↑
13. ↑
14. ↑
15. ↑